HIDRAULINĖS KELMŲ FREZOS, SKIRTOS TURIMAI „SOFTRAK 75“ TECHNIKAI

ŽALIEJI REIKALAVIMAI


Vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4. nuostatomis 4.4.4.4 papunkčiu, nustatomas šis aplinkos apsaugos kriterijus: „prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos“.

Siūloma hidraulinė kelmų freza turi būti tvirta, ilgaamžė ir pritaikyta daugkartiniam naudojimui. Prekės konstrukcija turi sudaryti galimybę susidėvinčias, pažeistas ar eksploatacijos metu keičiamas sudedamąsias dalis, įskaitant frezavimo darbines dalis, pjovimo elementus (dantis), tvirtinimo elementus, hidraulines žarnas ir kitas keičiamas dalis, atskirai pakeisti ir (ar) suremontuoti nekeičiant visos Prekės.
Prekei turi būti suteikiama ne trumpesnė kaip 36 mėnesių garantija.
Tiekėjas turi užtikrinti, kad Prekės techniniam aptarnavimui ir remontui reikalingos keičiamos ir (ar) atsarginės dalys būtų prieinamos ne trumpiau kaip 5 metus nuo Prekės perdavimo Pirkėjui dienos.

Atitikties įrodymas: kartu su pasiūlymu Tiekėjas turi pateikti gamintojo techninę dokumentaciją, techninį aprašymą, katalogo išrašą ir (ar) kitą lygiavertį dokumentą, iš kurio būtų galima nustatyti Prekės suderinamumą su „Softrak 75“, bei gamintojo arba Tiekėjo laisvos formos deklaraciją, patvirtinančią šiame punkte nustatytų aplinkos apsaugos reikalavimų įvykdymą.

